เอกสารแนบ 3 ข้อมูลอื่น ๆ

1.นายทะเบียนหลักทรัพย์ : บริษัท ศูนย์รับฝากหลักทรัพย์ (แห่งประเทศไทย) จำกัด

62 อาคารตลาดหลักทรัพย์แห่งประเทศไทย ชั้น4,7

  ถ.รัชดาภิเษก คลองเตย กรุงเทพฯ 10110

โทรศัพท์ 0-2229-2800 โทรสาร. 0-235-1259

2.ผู้สอบบัญชี : ศาสตราจารย์เกษรี ณรงค์เดช

ผู้สอบบัญชีรับอนุญาต ทะเบียนเลขที่ 76

นางณัฐสรัคร์ สโรชนันท์จีน

ผู้สอบบัญชีรับอนุญาต ทะเบียนเลขที่ 4563

สำนักงาน เอ.เอ็ม.ที. แอสโซซิเอท

491/27 สีลมพลาซ่า ถนนสีลม บางรัก กรุงเทพฯ

โทรศัพท์ 022341676, 022342132

3.ที่ปรึกษาทางกฏหมาย : บริษัท ปมุข กฎหมาย จำกัด

43 ถนนสุทธิสารวินิจฉัย แขวงสามเสนนอก

เขตห้วยขวาง กรุงเทพมหานคร 10310

โทรศัพท์ 0-2693-3331-2 โทรสาร 0-2693-3295

e-mail : webmaster@pamook.com

4.ที่ปรึกษาทางการเงิน : ไม่มี

รายงานคณะกรรมการตรวจสอบ

คณะกรรมการตรวจสอบ บริษัท ไทย โอ.พี.พี. จำกัด(มหาชน) ประกอบด้วย ดร.อดุล
อมตวิวัฒน์เป็นประธานกรรมการตรวจสอบ นายแพทย์สวัสดิ์ โพธิกำจร และนายชัยสิทธิ์
เจริญสัตย์เป็นกรรมการตรวจสอบ โดยมีนางสาวทิพรัตน์ ซุ่ยกิ้ม
เป็นเลขานุการคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขต หน้าที่และความรับผิดชอบอย่างเป็นอิสระ
ไม่มีข้อจำกัดในการได้รับข้อมูล รวมทั้งได้รับความร่วมมืออย่างดีจากผู้บริหาร
และพนักงานที่เกี่ยวข้อง ซึ่งการปฏิบัติดังกล่าวครอบคลุมในเรื่องการกำกับดูแลกิจการที่ดี
การควบคุมภายใน การบริหารความเสี่ยง ความโปร่งใสในการบริหารของฝ่ายจัดการ
รวมทั้งการปกป้องผลประโยชน์ของผู้มีส่วนได้เสีย

ในรอบปี 2550 ประชุมคณะกรรมการตรวจสอบรวม 2
ครั้งโดยประชุมร่วมกับผู้บริหารและทีมผู้สอบบัญชีรับอนุญาต และหารือกับฝ่ายบริหารอีกหลายครั้ง
เพื่อพิจารณาเรื่องต่างๆสรุปดังนี้

1.  สอบทานงบการเงินประจำไตรมาส และงบการเงินประจำปี 2550 ร่วมกับทีมผู้สอบบัญชี
    ฝ่ายบริหาร งานตรวจสอบภายใน
    และรับฟังคำชี้แจงของฝ่ายบริหารเพื่อให้มั่นใจว่ารายงานทางการเงิน
    รายการบัญชีกับบริษัทที่เกี่ยวข้องกันได้จัดทำขึ้นอย่างถูกต้องตามควร การเปิดเผยข้อมูลเพียงพอ
    เป็นไปตามหลักการบัญชีที่รับรองโดยทั่วไป

2.  สอบทานรายงานผลการตรวจสอบภายใน
    โดยอนุมัติแผนการตรวจสอบที่เน้นระบบการป้องกันความเสี่ยง
    ระบบการควบคุมภายในทั้งด้านการปฏิบัติงาน (Operation) การรายงานทางการเงิน
    (Financial) และการปฏิบัติตามกฎระเบียบข้อบังคับ (Compliance) ที่เพียงพอเหมาะสม
    เพื่อก่อให้เกิดการกำกับดูแลกิจการที่ดีอันเป็นประโยชน์กับบริษัทฯและผู้ถือหุ้น
    และได้มอบหมายให้ผู้สอบบัญชีเข้าไปประเมินระบบการควบคุมภายใน
    พร้อมทั้งให้ข้อสังเกตุและข้อเสนอแนะตามที่สมควร
    เพื่อให้เกิดความมั่นใจในระบบการควบคุมภายในที่ต้องพัฒนาตามการเปลี่ยนแปลงของสภาวการณ์และเทคโนโลยี

3.  การบริหารความเสี่ยง
    คณะกรรมการตรวจสอบได้ให้ความสำคัญของการบริหารความเสี่ยงในทุกโอกาสที่มีการประชุมหรือหารือกับบริษัทฯ
    มีกลไกในการจัดการตามควรแล้ว

4.  การกำกับดูแลกิจการที่ดี
    คณะกรรมการบริษัทให้ความสำคัญในการบริหารงานตามหลักการของการกำกับดูแลกิจการที่ดี
    ด้วยความโปร่งใส และมีจริยธรรม เพื่อความเชื่อมั่นของผู้ถือหุ้นและผู้มีส่วนได้เสีย

5.  การทำรายการที่เกี่ยวโยงกัน
    คณะกรรมการตรวจสอบได้สอบทานแล้วว่าไม่มีรายการที่เกี่ยวโยงกันที่อาจทำให้เกิดความขัดแย้งทางผลประโยชน์กับบริษัท

6.  คณะกรรมการตรวจสอบได้พิจารณาคัดเลือกผู้สอบบัญชี
    โดยการประเมินจะมุ่งเน้นความเป็นอิสระ คุณภาพผลงาน และชื่อเสียง
    ซึ่งคณะกรรมการตรวจสอบได้เสนอต่อคณะกรรมการบริษัทฯเพื่อขออนุมัติที่ประชุมผู้ถือหุ้นแต่งตั้งนางณัฐสรัคร์
    สโรชนันท์จีน ผู้สอบบัญชีรับอนุญาต ทะเบียนเลขที่ 4563หรือศาสตราจารย์เกษรี ณรงค์เดช
    ผู้สอบบัญชีรับอนุญาต ทะเบียนเลขที่ 76 จากสำนักงาน เอ. เอ็ม. ที. แอสโซซิเอท
    เป็นผู้สอบบัญชีของบริษัทฯประจำปี 2551

  คณะกรรมการตรวจสอบมีความเห็นว่า บริษัทฯ จัดให้มีระบบการควบคุมภายในที่เพียงพอ
  และเหมาะสมกับสภาวะการณ์ ทั้งนี้คณะกรรมการบริษัทฯ มีนโยบายการกำกับดูแลกิจการที่ดี
  และสนับสนุนให้ฝ่ายบริหารพัฒนาคุณภาพของระบบการควบคุมภายใน
  และการบริหารความเสี่ยงอย่างต่อเนื่อง

  ลงชื่อ……………….…………..………ประธานกรรมการตรวจสอบ

  ( ดร.อดุล อมตวิวัฒน์)